[Foto's] Gary Player se R50 miljoen huis wek groot belangstelling | Maroela Media
Die Gholf-legende Gary Player, se perdeplaas wat naby Colesberg in die Karoo geleë is, is onlangs vir R50 miljoen in die mark gesit, en volgens sy eiendomsagent wek dit groot belangstelling.
“Daar is beslis belangstelling – plaaslik, sowel as internasionaal, maar dit lyk asof ŉ paartjie van Suid-Afrika die eiendom gaan aanskaf. Maar tot die geld nie in die bank is nie, kan ek nog niks bevestig nie. “ sê Rory O’ Hagan, eiendomsagent van Chas Everitt International.
Volgens O’ Hagen kyk moontlike internasionale kopers eers na die politieke klimaat van Suid-Afrika voor hulle ŉ aanbod sal maak.
Player se 1, 431Ha plaas, Rietfontein, bestaan uit onder andere vyf slaapkamers, sewe badkamers, twee onthaalkamers, drie motorhuise, ŉ swembad, wynkelder, tennisbaan, biblioteek en gimnasium. Die plaas het ook sy eie omheinde wildreservaat.
“As mens na die pryse van eiendom oorsee kyk, sê bv Los Angeles of New York, kry jy vreeslik baie met hierdie eiendom in Colesberg. Daar is selfs ŉ gholfbaan wat deur Gary Player ontwerp is. Jy sal oorsee ŉ spoggerige woonstel kry vir dié tipe geld.”
Volgens die eiendomsagentskap het Player en sy gesin vir die afgelope 44 jaar op dié plaas gewoon.
“Kampioen renperde is reeds vanaf 1883 hier geteel en groot gemaak en is wêreldwyd bekend vir uitsonderlike kwaliteit teeldiere.” lees ŉ uittreksel op die webwerf.
O’Hagen meen daar sal meer verwikkeling in die nuwe jaar wees aangesien almal nou eers met verlof is.
Indien jy nog nie al jou Kers-inkopies gedoen het nie, en jy nog ŉ spaargeldjie iewers het, oorweeg gerus dié kopie…
Wat sluit die koopprys alles in?
Die perde telery. In?
Goeie prys vergeleke met Christo Wiese se dogter wat Rm90 op ŉ veiling vir ŉ huis alleen betaal het……
Ek gaan nou dadelik vir Kersvader ‘n brief skryf.
Dis ‘n pragtige plek, maar ‘n mens moet bàie geld hê om in sò ‘n plek te woon… Die onderhoudskostes alleen, beloop ‘n fortuin, so dis beslis net vir ‘n sekere groep bedoel…
Tong innie kies
Ek soek net na my spaarvarkie want my vrou het hom iewers gebere!